ભંડારા-ગોંદિયા બેઠક માટે ૪૯ બૂથ પર બુધવારે ફરી મતદાન થયું હતું. એ જ રીતે કૈરાનામાં પણ ૭૩ બૂથ પર બુધવારે પુન:મતદાન થયું હતું. પાલઘરમાં સોમવારે થયેલા મતદાનમાં સરેરાશ ૫૩.૨૨ ટકા મતદાન થયું હતું. ભંડારા-ગોંદિયામાં ૫૩.૧૫ ટકા મતદાન થયું હતું. ઈવીએમમાં ગરબડની ફરિયાદને પગલે ૪૯ બૂથ પર ફરી મતદાનનો આદેશ કરાયો હતો. દરમિયાન, કૈરાનાના ૭૩ બૂથ પર બુધવારે યોજાયેલા ફેરમતદાનમાં ૬૧ ટકા જેટલું મતદાન નોંધાયું છે. ચૂંટણી પંચે મંગળવારે ઈવીએમમાં થયેલી ગરબડો પછી ૭૩ બૂથ પર ફેરમતદાનનો આદેશ આપ્યો હતો. અંદાજે ૮૦,૦૦૦ લોકો અહીં મતદાન માટે લાયક હતાં તેમાંથી ૬૧ ટકા લોકોએ મત આપ્યો હતો.